Купить DIABLO 3 III (EU/US/RU) + СКИДКИ + СКАН и скачать
DIABLO 3 III (EU/US/RU) + СКИДКИ + СКАН
This is Region-Free game, works same on EU/US/RU servers.
Orcs Must Die 2 Steam Gift | RoW | Region Free Vrou se dag | SkalkSkryf
« Chris – Hoofstuk 11 (Die Slot)
Loopy die Muishond »
Vrou se dag
Augustus 12, 2013 deur Louwie “Jy is nie regtig ´n poppie nie”! so skryf Hannelie Booyens van die Noordwes Universiteit. En sy borduur so voort, punt vir punt, aan haar mede vrou in verdrukking:
1) Vroulikheid beteken nie om altyd oulik en lief en goed en gaaf te wees nie.
Ons ou wêreld is reeds so liefdeloos, ongoed en ongaaf. Moet ons nou die bietjie wat daar nog is nou ook vernietig ter wille van ´n gewaande minderwaardigheid van mooi en liefderyk en gaaf?
Mens wonder of die vrou al ooit gehoor het van ontwikkelingsielkunde waar onder anderre Carol Gilligan in haar boek, “In a different Voice” verwys na haar navorsing oor die natuurlike gedragsverskille in speel tussen seuns en meisies. Of navorsing oor die hormoonverskille tussen mans en vroue/seuns en dogters, en die invloed wat dit op gedrag het.
2) Seuns is nie van nature meer aktief, aggressief of avontuurlustig nie. Meisies is nie van nature meer versorgend, lieftallig of bedees nie.
Nou waarom vertel bykans alle ma’s my dat dit hel is om ´n seun groot te maak? Meeste sê dat hulle eerder ´n hand vol dogters sal grootmaak as een seun, juis omdat hulle onhebbelik stout, aktief, ongehoorsaam en soms aggressief reageer. Baie meer so as meisiekinders.
3) (bly weg van) koerante en tydskrifte wat vir jou lysies opdis van wat jy moet of nie moet wees nie – hoe om ´n goeie vrou vir jou man te wees; hoe om ´n goeie ma te wees; hoe om ´n goeie minnaar te wees.
Goeie aarde. Jy mag nie ´n goeie ma wees nie? Jy mag nie goed wees vir jou man nie? Basies mag jy niks doen om die verhouding tussen jou en jou beminde/jou man/jou gay vriendin/gay vriend te verbeter en so jou gesin te koester nie! Ek ken baie sulke vrouens, eintlik meer van hulle as van die gawe liefie soort. Meeste is lank reeds geskei, die ander se huwelike is een helse groot gemors.
4) (Ons) soek ´n nuwe wêreldorde waarin vroue nie gebreinspoel word om liefies en oulikkies en so sweet en so sexy te wees nie.
Ons soek ´n kil en koue wêreld waar ons verbete kompeteer vir die hoogste pos, die grootste salaris, maar veral die mag om te kan domineer?
5) (Die geveg is teen) die patriargale waardes wat veroorsaak dat vroue steeds met ´n minderwaardige rol in ons samelewing vir lief moet neem.
Solank jy jouself as slagoffer van jou omstandighede sien, en so deur die lewe gaan, sal jy vir 99% van die tyd siels ongelukkig wees, en ´n baie onaangename mens wees. Niemand anders as jyself kan iets aan jou minderwaardigheidskompleks doen nie. Om ander bloedneus te slaan gaan nie jou probleem oplos nie. Dit gaan net jou vervreemding vererger.
6) Die waansin van mites oor die gewaande verskille tussen mans en vroue moet hokgeslaan word.
Anatomies kan mens natuurlik ´n elle lange lys hier opstel as wetenskaplike bewys (nie mites nie!) van die teendeel van die stelling hier bo. Kortweg kom dit daarop neer; mans het balls,vroue het eierstokke, die res is een groot biochemiese balls-up waaraan ons nie veel kan doen nie, maar wat die lewe van mans en vroue van daar af op ´n roler-coaster toer van liefde en haat laat voort donder.
Elmarie Claasens (kliniese sielkundige) skryf “Die groot denkfout wat ons maak, is dat gelykheid tussen mans en vroue beteken ons is eenders. Ons is nie dieselfde nie. Punt.”
´n Wanbalans hier kan die hele spul laat ontspoor in ´n orgie van geweld soos die Madimole Monster, of Daisy de Melker, of millitante feminisme en sy mater, brutale chauvinisme laat gedy. Meer mans word deur mans aangerand en vermoor as wat vroue deur mans aangerand of vermoor word. As ons dan strewe na geslagsgelykheid in alle opsigte, sal ons moet vra dat meer vrouens deur mans aangerand moet word, en meer mans verkrag moet word sodat ons die getalle “demografies” kan ballanseer. Dit sal mos absurd wees!!
Ons geweldadige samelewing is die probleem, nie geslag nie. Alle mense, dier en dinge behoort met respek behandel te word. Maar ek is so biekie outyds, ek glo (tot ergernis van feministe?) vroue behoort beter behandel te word as mans, net omdat hulle mooi is, en vriendelik is en die wêreld so ´n klein bietjie van ´n beter plek maak.
Wat my opval is dat gay mans nog nooit iewers op ´n seepkis gespring het en geëis het dat alle mans soos hulle moet word nie. Die vraag is, waarom glo geharde feministe en sommige uitdagend gay (lees butch) vroue dat alle vroue soos hulle moet wees?
7) (Jy voel genoop om) jong vroue en mans wat al verder uitmekaardryf aan ´n paar kern waarhede te herinner.
Is dit nie hierdie militantaggressiewe feminisme wat die verwydering in die eerste plek veroorsaak nie?
Moet ons nie eerder die kernwaarhede van medemenslikheid en wedersydse respek aan die jongmense leer nie? Opvoeding en nie agitasie nie, is die enigste uitweg uit hierdie oorlog van die geslagte en testosteroon gedrewe geweldadigheid. Vreemd tog dat vroue die hoof opvoeders is, en nog vreemder is hoe trots ´n ma gewoonlik is op Boetie se bulletjie gedrag. Hy moet (aggressiewe) Man wees van meet af aan. Hy moet rugby speel en boks, en hy moet asseblief nie wil staan en prentjies teken of koekies bak nie! Miskien moet vrouens dan opgevoed word sodat hulle hulle bepeesterde telge beter kan opvoed?
Wat eintlik hier verkondig word is nie geslagsgelykheid nie, ook nie die blote intellektuele ontkenning van geslagsverskille nie, maar die uitwissing van geslag. Ook nie ´n balans tussen keiharde manlikheid en sysagte vroulikheid nie, maar ´n liefielose, ghriesbesmeerde, bobbejaanspaander swaaiende aanslag op dood gewone vroulikheid.
Dit wil my voorkom asof die ou beboepensde patriargale breinspoeling van liefies en oulikkies in pienk, nou vervang word deur ´n besnorde en bebeenhaarde matriargale indoktrinasie van liefdelose onvrede en woede, en nie gelykheid nie, maar feminale meerderwaardigheid. Uit een boksie uit in ´n ander boksie in geforseer deur ´n woedende, borselkop matriarg.
Kan ons nie maar net wees wie en wat ons wil wees sonder om voorgesê te word hoe ons behoort te wees nie … behalwe om geleer te word om beskaafd, verdraagsaam, liefdevol te wees. Die gevolg van so ´n leefwyse is noodwendig respek en agting en vrede, ongeag daarvan of jy deur jou gene, die noodlot of jou karma betietie of betottie is.
Soos Elmarie sê: “Vroue mag ook mense wees soos, en anders as mans.” Inderdaad!
Gelukkig kan ek rapporteer dat meeste vrouens wat ek ken nog graag wil mooi lyk, veral as jy hulle die aand uitneem, dan wil hulle mooi klere dra, die gesiggie opmaak en lipstick aansit. Hulle wil vroulik lyk, en spesiaal behandel word, soos dit hoort, soos hulle kan, as hulle wil.
Posted in Louwie | Tagged Chauvinisme, Feminisme, liefde, Man, verhoudings, Vrou | 2 Kommentaar	2 Responses
op Augustus 13, 2013 at 5:57 nm brieweuitdievreemde
Ja, Louwie, stem saam, stem saam met jou repliek hierbo. Ek is so gatvol vir politieke-korrektes ek kan…. Ja, maar nou eerder nie in die detail ingaan nie. Mans en vrouens is anders (en: vive la difference!) “Anders” beteken nie “ongelyk” nie. Maar probeer DIT nou deur die dik-koppe van pseudo-intellektuele en politiek-korrekte waarsegsters kry.
op Augustus 27, 2013 at 6:56 nm Louwie
Ja Dalene, “Anders” maar nie “ongelyk” nie. Nie een slegter as die ander, en ook nie beter as die ander nie. Maar altwee meeste van die tyd ewe vol strooi.